Effecto conservatorio

Le effecto conservatorio o effecto estufa es le nomine del effecto causate per le absorption in le atmosphera terrestre del radiationes infrarubie emittite per le superficie, e que impedi que illo sorti al spatio exterior, e que augmenta assi le temperatura medie del planeta.

Iste phenomeno impedi que le calor del Sol recipite per le Terra sorti del atmosphera e retorna al spatio. Illo produce tunc a scala planetari un effecto simile al observate in un conservatorio horticultural. Es per illo que le phenomeno se nomina "effecto conservatorio" (de plantas) per analogia con le practica del horticultura de construer conservatorios i.e. locos claudite ubi un o plure facies del installation es construite in vitro. Iste locos lassa assi passar le calor del sol e lo conserva al interior a fin de permitter al plantas beneficiar de un microclimate artificial.

Existe gases de effecto conservatorio que es parte del composition normal del atmosphera.
Nonobstante, activitates como le ignition de combustibiles fossile emitte gases (specialmente, anhydrido carbonic CO2) in quantitate significante que contribue al calefaction del planeta.

Il ha altere gases que ha un effecto de calefaction como le chlorofluorocarburos (CFC), le methano (CH4), le nitrose oxydo (N2O) e le ozono (O3).

Categoria:Ecologia